Бойкі ж з міліцыяй легіянеры ўвогуле не ставяць у свае заслугі. Хаця некаторыя факты сёння здзіўляюць. Напрыклад, легіянеры ўдзельнічалі ў маніфестацыі 17 кастрычніка 1999 года, якая скончылася сутычкамі з міліцыяй на рагу вуліц Пуліхава і Першамайскай. Тады 20 тысяч чалавек выйшлі на вуліцы Мінска, каб запатрабаваць адстаўкі Лукашэнкі і расследавання знікненняў вядомых палітыкаў. Міліцыя і спецназ некалькі разоў атакавалі і адступалі, у выніку падчас акцыі 53 міліцыянеры атрымалі пашкоджанні.